**Bahasa Burma** (မြန်မာစာ, atau *ba.ma ca* [bəmàsà]) adalah bahasa rasmi Myanmar. Walaupun kerajaan rasminya mengakui bahasa ini sebagai *Myanmar*, kebanyakan orang terus memanggil bahasa ini sebagai *Burmese*. Bahasa Burma adalah bahasa ibunda orang Bamar, Rakhind, dan lain-lain hubungan dengan kumpulan sub-etnik Bamar. Bahasa Burma ialah satu ahli famili bahasa Tibeto-Burman, dimana adalah subkeluarga dari keluarga bahasa Sino-Tibet. Ia ditutur oleh 34.5 juta sebagai bahasa pertama, dan sebagai bahasa kedua oleh minoriti di Myanmar. Burmese adalah bahasa berasakan nada dan agglunatif, dan sistem tulisannya diperoleh daripada skrip Mon yang berasal daripada skrip Brāhmī.

Fonologi
--------

Transkripsi dalam bahagian rencana ini diberi dalam Huruf Fonetik Antarabangsa.

### Konsonan

|  | Bibir | Gigi | Alveolar | Postalveolardan Lelangit | Velum danBibir-velum | Glotis | Tidak bertempat |
| --- | --- | --- | --- | --- | --- | --- | --- |
| Plosif dan afrikat | pʰ p b | tʰ t d | tʃʰ tʃ dʒ | kʰ k g | ʔ |   |
| Nasal | m̥ m | n̥ n | ɲ̥ ɲ | ŋ̊ ŋ |   | N |
| Frikatif |   | θ (ð) | sʰ s z | ʃ |   | h |   |
| Anggaran |   | (r) | j | (ʍ) w |   |
| Anggaran lateral |   | l̥ l |   |

Konsonan /r/ jarang sekali, dan hanya terdapat dalam nama tempat yang mengekalkan sebutan bahasa Sanskrit atau Pali (cth. Amarapura, yang disebut [àməra̰pùra̰]) dab juga dalam perkataan pinjaman dari bahasa Inggeris. Mengikut sejarah, /r/ menjadi /j/ dalam bahasa Burma, dan sering diganti oleh /j/ di kata pinjaman bahasa Pāli, cth. ရဟန္တာcode: my is deprecated  (*ra.hanta*) /jəhàNdà/ "sami", ရာဇcode: my is deprecated  (*raja.*) /jàza̰/ "raja". Kadang-kala konsonan /r/ diganti dengan /l/, seperti dalam kata pinjaman bahasa Pali untuk "haiwan" တိရစ္ဆာန္‌code: my is deprecated  (*ti.rac hcan*), yang boleh disebut [təreiʔ sʰàn] atau [təleiʔ sʰàn]. Begitu juga, /ʍ/ jarang dan sudah lenyap dari bahasa Burma moden, kecuali dalam transkripsi nama-nama asing. [ð] juga jarang, kecuali sebagai alofon bersuara bagi /θ/.

Bunyi-bunyi /pʰ, p/ sering disebut seperti /b/, /kʰ, k/ seperti /g/, /tʃʰ, tʃ/ seperti /dʒ/, dan /sʰ, s/ seperti /z/ dalam kata majmuk. Bunyi /dʒ/ yang menyusuli akhiran konsonan nasal boleh menjadi bunyi /j/. Contohnya, အင္က္ယီcode: my is deprecated  *ang kyi* "blaus" boleh disebut /èiNdʒí/ atau /èiNjí/.

Konsonan nasal tidak bertempat /N/ direalisasikan sebagai penyengauan vokal sebelumnya atau homorganik sengau bagi konsonan selepasnya; maka /mòuNdáiN/ "ribut" disebut [mõ̀ũndã́ĩ].

### Vokal

|  | Monoftong | Diftong |
| --- | --- | --- |
| Hadapan | Belakang | Geluncuran luar hadapan | Geluncuran luar belakang |
| Tertutup | i | u |  |  |
| Sederhana tutup | e | o | ei | ou |
| Sederhana | ə |  |  |
| Sederhana-terbuka | ɛ | ɔ |  |  |
| Terbuka |  | a | ai | au |

Monoftong /e/, /o/, /ə/, dan /ɔ/ hanya terdapat dalam suku kata terbuka (yang tanpa koda suku kata/konsonan penutup); diftong /ei/, /ou/, /ai/, dan /au/ hanya terdapat dalam suku kata tertutup (yang ada koda suku kata).

### Nada

Bahasa Burma ialah sebuah bahasa berasaskan nada, iaitu kontras fonem boleh dihasilkan mengikut nada sesuatu bunyi vokal. Dalam bahasa Burma, kontras-kontras ini bukan sahaja melibatkan pic, bahkan juga fonasi, kekuatan, jangka masa, dan sifat vokal. Terdapat empat nada berbeza dalam bahasa Burma. Dalam jadual berikut, nada-nada ini ditunjukkan sebagai tanda pada vokal /a/ sebagai contoh; huraian fonetiknya dari Wheatley (1987)

| Tone name | Symbol(shown on *a*) | Description |
| --- | --- | --- |
| Rendah (နိမ္‌့သံcode: my is deprecated ) | à | Fonasi normal, jangka masa sederhana, kekuatan rendah, pic rendah (selalunya naik sedikit) |
| Tinggi (တက္‌သံcode: my is deprecated ) | á | Kadang-kala mengah sedikit, lebih panjang, kekuatan tinggi, pic tinggi; selalunya disusuli penurunan sebelum berjeda |
| Berkerik-kerik (သက္‌သံcode: my is deprecated ) | a̰ | Fonasi tegang atau berkerik-kerik (kadang kala dengan hentian glotis), jangka masa sederhana, kekuatan tinggi, pic tinggi (selalunya turun sedikit) |
| Tehenti (တုိင္‌သံcode: my is deprecated ) | aʔ | Sifat vokal berpusat, diakhiri hentian glotis, jangka masa singkat, pic tinggi (dalam penyedutan; berbeza-beza mengikut konteks) |

Contoh, perkataan-perkataan berikut dibezakan sesama sendiri hanya berdasarkan nada:

* Rendah /kʰà/ 'menggoncang'
* Tinggi /kʰá/ 'menjadi pahit'
* Berkerik-kerik /kʰa̰/ 'yuran'
* Terhenti /kʰaʔ/ 'berundur'

Dalam suku-suku kata yang berakhir dengan /N/, tidak terdapat nada terhenti:

* Low /kʰàN/ 'menjalani'
* High /kʰáN/ 'menjadi kering'
* Creaky /kʰa̰N/ 'melantik'

### Struktur suku kata

Struktur suku kata bahasa Burma ialah C(G)V((V)C), iaitu permulaan suku kata terdiri daripada konsonan yang boleh disusuli satu geluncuran, dan rima pula terdiri daripada satu monoftong sahaja, satu monoftong bersama satu konsonan, atau satu diftong dengan satu konsonan. Konsonan-konsonan yang boleh terdapat dalam koda (penutup) ialah /ʔ/ dan /N/. Contohnya:

* CV /mè/ 'gadis'
* CVC /mɛʔ/ 'mendambakan'
* CGV /mjè/ 'tanah'
* CGVC /mjɛʔ/ 'mata'
* CVVC /màuN/ (panggilan untuk lelaki muda)
* CGVVC /mjáuN/ 'longkang'

Suku kata yang vokalnya /ə/ menghadapi beberapa batasan, iaitu:

* semestinya terbuka (tiada konsonan penutup)
* tiada bernada
* konsonan pembukanya hanya tunggal (tiada geluncuran selepas konsonan itu)
* tidak boleh dijadikan suku kata terakhir perkataan

Contoh perkataan yang mempunyai suku kata berfonem /ə/:

* /kʰə.louʔ/ 'tombol'
* /pə.lwè/ 'seruling'
* /θə.jɔ̀/ 'mempersenda'
* /kə.lɛʔ/ 'sewenang-wenang'
* /tʰə.mə.jè/ 'air beras'

Rujukan
-------

1. ↑  Eberhard, David M.; Simons, Gary F.; Fennig, Charles D. penyunting (2022). *Ethnologue: Languages of the World* (dalam bahasa Inggeris) (ed. ke-25). Dallas, Texas: SIL International.

Pautan luar
-----------

|  |  |
| --- | --- |
|  | Wikipedia ***Bahasa Burma***, ensiklopedia bebas |

* Bahasa Burma di Ethnologue
* Online Burmese lessons
* Omniglot: Burmese Language
* Burmese language resources Diarkibkan 2005-12-27 di Wayback Machine from SOAS
* Myanmar NLP Research Center  Diarkibkan 2008-09-17 di Wayback Machine
* Myanmar NLP Team Blogs
* MyMyanmar Projects - Kajian dan Pembangunan Bahasa Myanmar (Burma) untuk Teknologi
* Online Burmese Bible
* Myanmar Character Picker